Byggingen av Jernverket ble karakterisert som det største industrielle løftet noen sinne i Norge. Oppstart og innkjøringen av verket gikk ganske godt. Allerede i 1956 var produksjon i stålvalseverket kommet opp i 115 000 tonn, mens nominell kapasitet for verket var 180 000 tonn. I september 1956 besluttet styre å sette inn en fjerde råjernsovn, noe som ville gi en kapasitet på 300 000 tonn råjern i året og valseverket på 270 000 tonn.